Odense Adresse-Contoirs Efterretninger, 1848-09-05
Med Hensyn til, at de Kjørseler, som i Anledning af Krigs urolighederne paaligge Landbeboerne, ere, hvad Gamtofte Sogn angaaer, fordeelte i et ulige Forhold, men ikke fordi vi føle noget Tryk ved at udrede de Kjørseler, hine ulykkelige Begivenheder nødvendigen medføre, hvortil vi ikke mindre end enhver anden dansk Mand ere redebonne, besværede vi os for Amtet, med største Føie, over den skete Fordeling af de nævnte Kjørseler, men ikke destomindre har Amtet, efter de af vedkommende Sogneforstanderskab og Amtstue meddeelte Oplysninger, under 28 Juli d. A. resolveret, at den Fortegnelse, hvorefter de omhandlede Kjørseler præsteres af Gamtofte Sogn, skjønnes at være affattet efter et passende Forhold med Hensyn til Gaardenes Størrelse og Hestehold efter de ved Forordningen af 26 Juni 1844 § 24 derfor givne Regler." Hvori de saakaldte, for os hemmeligholdte Oplysninger, bestaae, vide vi naturligviis ikke, men, idet vi alt for vel føle at de underordnede Autoriteters Vilkaarlighed finder en god Støtte i Hemmeligholdelsen af deres Erklæringer, der fornemmeligst og væsenligst vedkomme dem, for hvem de netop holdes skjulte, er det os aldeles indlysende, at da den Mand, som besidder en Gaard paa 78 Tdr. Hartkorn, ikke udreder flere Kjørseler end den, hvis Gaard ikkun har 3 1/2 Tdr. Hartkorn, og den Mand, hvis Gaard har 9 Tdr. Hartkorn, ikkun 2 og Eieren af Brahesborg, som har 88 Tdr. Hartkorn, ikkun 6 Kjørseler for hver Kjørsel hiin mindre Gaardbruger udreder, saa er der et stort Misforhold i en saadan Fordeling. Det synes af Udtrykkene i Amtets Resolution, at det høie Amt, eller maaskee rettere Sogneforstanderskabet og andre Vedkommende, lægger meest Vægt paa Gaardenes (dermed menes maaskee Bygningernes) Størrelse og Hestehold, medens Forordningen af 26 Juni 1844 § 24 alene foreskriver Hartkornets Størrelse som Regel for en passende Fordeling af Kjørselerne Det forekommer os imidlertid aldeles klart, at Bygningernes Omfang ikke i nærværende Henseende kan komme i mindste Betragtning, ligesom det og er vist, at en Mand med et større eller bedre Areal kan drive sin Gaard med et forholdsviis mindre Antal Heste, end den Mand, som har et mindre eller dog i qualitativ Henseende meget ringere Areal, ja hiin kan endog drive den større Gaard med et lige Antal Heste mod den mindre Gaardbruger, da hans Formuesomstændigheder kunne tillade ham at holde kraftfuldere Heste, eller at forcere sine Hestes Kræfter mere end den mindre Gaardbruger vovede at gjøre: men i alt Fald mene vi, at den Regel, Lovgivningen foreskriver, er aldeles ufravigelig. Da det nu er et stort Misforhold at den Mand (for at blive ved eet Exempel, som har en Gaard paa 3 1/2 Tdr. Hartkorn, efter den Fortegnelse, hvorefter oftmeldte Kjørseler af Gamtofte Sogn skulde præsteres, udreder ligesaamange Kjør seler som den Mand, hvis Gaard har 78 Tdr. Hartkorn, idet denne Sidste, naar Hartkornets Størrelse og ikke Sogneforstanderskabets vilkaarlige Anskuelser lægges til Grund, dog *) Det var ønskeligt, at den ulyksalige Hemmeligholdelse af Vedkommendes Erklæringer over Ansøgninger og Besværinger dog engang maatte bortfalde, hvorom ogsaa Provindsialstænderne for Nørrejylland i Aaret 1838 insisterede, men desværre dengang forgiæves. (Jnds. Anm.) vel burde udrede det doppelte Antal Kjørseler imod hiin, saa finde vi en stor Ubillighed i den Maade, hvorpaa Kjørselerne efter bemeldte Fortegnelse ere fordeelte. Dernæst formene vi og, at billighed taler for, at der ved Kjørselernes Fordeling burde tages Hensyn til de kortere eller længere Toure, thi som hidtil regnes en Befordring fra Aborre til Assens ( 1/2 Miil, ligemed en Befordring fra sidstnævnte By til Boyden, der er en Veilængde af over 10 Mile frem og tilbage, hvilken sidste (vistnok tilfældigviis) er falden i een af de mindre Gaard brugeres Lod.